open-index/open-wikipedia-markdown huggingface dataset:
Carter Camper

**Carter James Camper** (sündinud 6. juulil 1988 Rocky Riveris Ohios) on USA jäähokimängija, kes mängib NHL-i klubis Tappara ründajana paremäärel.

Hooajal 2006/07 mängis ta USA noorteliiga United States Hockey League'i klubis Lincoln Stars. Seejärel mängis ta aastatel 2007–2011 Miami Ülikooli jäähokimeeskonnas.

2011. aasta aprillis sõlmis ta lepingu NHL-i klubiga Boston Bruins. Seejärel asus ta mängima American Hockey League'i (AHL) klubis Providence Bruins. NHL-is debüteeris ta Boston Bruinsi meeskonnas 22. veebruaril 2012 mängus St. Louis Bluesi vastu. Kolm päeva hiljem lõi ta mängus Ottawa Senatorsi vastu oma esimese värava NHL-is, kuid see jäi ühtlasi tema ainsaks väravaks NHL-is. NHL-is pääses Camper väljakule ka vaid kokku kolmes mängus.

Kuni 2020. aastani mängis Camper AHL-i klubides. Pärast Providence Bruinsi kuulus ta veel selliste klubide koosseisu nagu Springfield Falcons, Binghamton Senators, Hershey Bears, Albany Devils, Cleveland Monsters, Tucson Roadrunners, Grand Rapids Griffins ja Utica Comets. Tema resultatiivseim hooaeg AHL-is oli 2014/15, kui ta lõi Binghamton Senatorsis mängides 15 väravat ja andis 37 väravasöötu.

Aastatel 2020–2023 mängis Camper Rootsi kõrgliigaklubis Leksands IF. Hooaja 2022/23 teises pooles mängis ta lisaks lühikest aega Šveitsi kõrgliigaklubis EV Zug. 2023. aasta juulis sõlmis ta üheaastase lepingu Tapparaga.

## Viited

## Välislingid
* Carter Camper NHL.com lehel
* Carter Camper hockeydb.com lehel
Kulude jaotamine

**Kulude jaotamine** (inglise keeles *cost allocation*) ehk kulude suunamine kulukandjatele on kulude jaotamine nende tekkimise põhjuslike seoste alusel. Vajalik eelkõige juhtimisotsuste vastuvõtmisel, kui on vaja mõista kulude tekkimise tegelikke põhjuseid ja nende seoseid toodete ja teenuste ning klientidega. Tegemist on raamatupidamise ja kuluarvestuse praktikaga, mille kohaselt seotakse kaudsed kulud ja üldkulud ettevõtte toodete ja/või teenustega, kasutades ressursside ja tegevuste põhjuslikke seoseid valmistatavate toodete ja osutatavate teenustega. Kasutatakse peamiselt tegevuspõhise kuluarvestuse metoodika rakendamisel. 

## Viited
Kuluanalüüs

**Kuluanalüüs** (inglise keeles *cost analysis*) on analüüs, mille käigus tuvastatakse kulusid tekitavad ressursid, nende kasutamise määr ja maksumus. Analüüsimiseks tuleb kulud üksteisest eristada ja eraldada. Kulude analüüsimisel selgitatakse välja kõik uuritavate toimingute põhjustatud kulukäiturid ja nende tekitatud kulud. Kulude analüüsimise eesmärk on saada kulude kohta sedavõrd täpset informatsiooni, mis võimaldaks teha paremaid juhtimisotsuseid. 

## Viited
Kulukeskus

**Kulukeskus** (inglise keeles *cost centre; cost center*) on tootmise või tugiteenustega tegelev organisatsiooni allüksus, mille ülesanne on kindlustada kvaliteetne toode/teenus eelarvestatud kuludega. Kulude eest vastutab kulukeskuse juht. See on organisatsiooni allüksus, mille sisendid on mõõdetavad rahas, väljundid aga füüsilistes ühikutes. Lähtuvalt sellest on võimalik leida optimaalne sisendite hulk ühe väljundiühiku tootmiseks. Kulukeskuse (allüksuse) juht on vastutav ja aruandekohustuslik oma vastutusala väljaminekute eest. 

## Viited
Dendroaed

**Dendroaed** on botaanikaaia osa või iseseisev kollektsiooniaed või -park (dendroaed, dendropark), mis on loodud puittaimede kasvatamiseks õppe- või teadusotstarbel. Tavaliselt keskendutakse seal võõrpuu- ja -põõsaliikide ning -vormide kasvatamisele.

Sõna "dendro" pärineb kreeka keelest. See tuleb kreeka sõnast "dendron" (δένδρον), mis tähendab "puud" või "puukese". 

Üks Eesti kõige tuntumaid arboreetumeid loodi 19. sajandi lõpus Sangaste mõisa juurde krahv Friedrich Georg Magnus von Bergi poolt. Hiljem on rajatud arvukalt teisi arboreetumeid, sealhulgas Luual, Agalis ja Ellamaal.

## Dendroaedade ajalugu
Esimene teadaolev märge dendroaedadest ajaloos on Padova botaanikaaed, mis asutati 1545. aastal Itaalias Padova ülikooli juures. Aed oli algselt mõeldud ravimtaimede kasvatamiseks ja uurimiseks meditsiinilistel eesmärkidel. Aia rajaja, professor Francesco Bonafede, kogus sinna mitmekesiseid taimi ja puuliike ning see oli esimene kogumikoht, kus taimi koguti ja dokumenteeriti süstemaatiliselt.

## Dendroaedade kujunduspõhimõtted
Dendroaia kujunduselementide hulka kuuluvad  puude istutusalad, erinevate tekstuuridega kõnniteed ja rajad, pingid, õppealad ja teavitustahvlid, mis tutvustavad külastajatele  liikide omadusi, päritolu ja kasutusvõimalusi. Samuti võivad dendroaedades esineda temaatilised alad, näiteks eksootiliste puude kollektsioonid, põlispuude alad või puude uurimisalad, mis on spetsialiseerunud teatud puuliikidele või -rühmadele. Põhirõhk aias on siiski puudel, põõsastel ja puhmastel, õisdekoratiivsed madal- ja kõrgkasvulised lilled jäävad tahaplaanile või puuduvad täielikult.

## Viited
Krumbach (Alam-Austria)

**Krumbach** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

See on Bucklige Welti maastiku osa.

## Ajalugu

Piirkonnast on leitud arheoloogilisi esemeid kiviajast, pronksiajast ja Rooma ajast. Krumbachi on ürikutes esmamainitud 1182. aastal. Krumbachi loss püstitati 13. sajandil. 1394. aastal suri Krumbachi viimane isand Hans von Chrumbach ja jättis lossi oma emapoolsele onule.

17. ja 18. sajandil tabasid Krumbachi katk ja koolera. 1854. aastal sai sellest turulinn. 1884. aastal rajati Krumbachis tuletõrjedepoo. Seal on postkontor, kool *(Volksschule Krumbach)*, keskkool *(Hauptschule Krumbach)* ja kirik.

## Huviväärsused

Hooned:

* Krumbachi loss
* Krumbachi muuseumiküla

Pargid:

* *Abrahampark*
* *Holzerpark*

## Viited
Lanzenkirchen

**Lanzenkirchen** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

Lanzenkirchen asub Leitha jõe ääres, Wiener Neustadtist lõunas, Rosalia mägede jalamil.

## Ajalugu
### Kohanimede päritolu Lanzenkirchenis

*Lanzenkirchen*: Nimi tuleb saksa asunikust, kes ehitas kiriku. Tema nimi oli *Anzo* või *Lanzo*. Nime *Lanzenkirchen* on esmakordaselt mainitud 1130. aastal.

*Frohsdorf*: Algne nimi oli *Krottendorf*, kuna veerikkast piirkonnast leiti palju kärnkonnasid (saksa: *Kröten*). Sellest sai Froschdorf 17. sajandil (saksa: *Frosch*, tähendab "konna"). Selle praegust nime kasutatakse alates 19. sajandi algusest.

*Haderswörth*: See nimi tähendab "Hadurichi jõesaart".

*Kleinwolkersdorf*: Kuni u. 1800. aastani oli küla tuntud kui *Wolfkersdorf*, mis tähendab "Wolfkerite küla".

*Ofenbach*: Koht oli algselt tuntud kui *Quenbach*. Nime "Ofenbach" päritolu pole teada.

## Huviväärsused

* Barokne Frohsdorfi loss
* 13. sajandi Püha Nikolause kirik Lanzenkirchenis

## Viited
Lichtenegg

**Lichtenegg** on vald *(Gemeinde)* Austrias Alam-Austria liidumaal Wiener Neustadti maaringkonnas.

## Viited
Klára Issová

**Klára Issová** (mõnikord ka **Klára Issa**; sündinud 26. aprillil 1979 Prahas) on Tšehhi filmi- ja teatrinäitleja.

## Elulugu
Klára Issová ema on tšehhi rahvusest, isa Michel Issa on Süüria filmilavastaja, kes on lõpetanud Praha Etenduskunstide Akadeemia filmi- ja televisiooniteaduskonna. Osalemist näiteringis alustas ta juba kuueaastaselt. 1999. aastal lõpetas ta Praha konservatooriumi muusika ja näitekunsti erialal.

## Näitlejatöö
Konservatooriumi lõpetamise järel on ta olnud teatri Divadlo pod Palmovkou näitleja. Esimest korda mängis Klára Issová telefilmis 1994. aastal. Esimene filmiroll oli 1995. aastal. 1997. aastal sai ta auhinna Tšehhi lõvi parima naiskõrvalosa kategoorias. Tänu heale inglise keele oskusele on ta mänginud ka mitmetes välismaa filmides ja teleseriaalides.

## Viited

## Välislingid
*
Keemiaolümpiaad

**Keemiaolümpiaad** on võistlus kooliõpilastele, mis annavab õpilastele võimaluse näidata oma teadmisi ja oskusi keemia valdkonnas. Need võistlused hõlmavad teoreetilisi teadmisi, praktilisi oskusi ja probleemide lahendamist ning neil on sageli mitu vooru, mis katavad erinevaid keemiaalaseid teemasid. Keemia olümpiaadid innustavad õpilasi sügavamalt mõistma keemiat ja valmistuvad sageli rahvusvahelisteks võistlusteks.

## Keemiaolümpiaadid Eestis
Eesti keemiaolümpiaadi eesmärgid on 1) arendada iseseisva õppimise ja teadusliku mõtlemise võimet ja 2) motiveerida keemiaalast enesetäiendamist. Eesti üldhariduskoolide õpilastele toimub keemiaolümpiaad kolmes voorus: kooli-, piirkonna- ja lõppvoor. Kooli- ja piirkonnavoorus võistlevad 8.–12. klasside ja lõppvoorus 9.–12. klasside õpilased. Kõigis voorudes peetakse arvestust klasside kaupa.

Piirkonnavoor on igal pool samal ajal ja võistlejad lahendavad samu ülesandeid. Žürii moodustab üleriigiliste tulemuste alusel paremusjärjestuse ja kutsub igast klassiastmest umbes 25 parimat õpilast osalema lõppvooru. Žüriil on õigus kutsuda lõppvooru ka Tartu Ülikooli teaduskooli lahtistel võistlustel häid tulemusi saanud õpilasi. Lõppvoorus lahendavad õpilased nii teoreetilisi kui ka praktilisi ülesandeid.
Andmeait

**Andmeait** on süsteem, mida kasutatakse aruandluseks ja andmete analüüsimiseks ning seda peetakse ärianalüütika põhikomponendiks. Andmeaidad on kesksed hoidlad, mis talletavad ühest või mitmest erinevast allikast pärit andmeid. Nad talletavad nii praegust kui ka ajaloolist infot ühes kohas, võimaldades ettevõtetel oma andmeid uurida, analüüsida ja aruandeid luua. See võimaldab ettevõtetel paremini mõista oma äritegevust ning teha informeeritud otsuseid.

Andmed laetakse üles operatiivsetest süsteemidest (nt. turundus- või müügisüsteemidest). Sellised andmed võivad vajada eelnevat puhastamist, et tagada andmekvaliteet enne nende kasutamist andmeaida aruandluses.

Andmete väljavõtmine, transformeerimine ja üleslaadimine (ETL) ning väljavõtmine, üleslaadimine, transformeerimine (ELT) on kaks peamist lähenemist, mida kasutatakse andmelao süsteemi loomisel.

## Viited
Nimelised muusikatrammid

**Nimelised muusikatrammid** on kaksteist Tallinna trammi, mis alates 2018. ja 2019. aastast kannavad Eesti muusikategelaste, ühe ansambli ja ühe koori nime. 

Tallinna Linnatranspordi AS otsustas Eesti muusikategelaste järgi nimetada kaksteist renoveeritud trammi, mis renoveeriti 2016.–2018. aastal 10,8 miljoni euro eest. Tegu on KT-6 tüüpi retrotrammidega. Ühisveondusettevõte valis nende trammide nimetamiseks muusikategelaste teema põhjusel, et selle ettevõtte arvates on just muusika toonud Eestile maailmas enim tuntust.

Nimelised muusikatrammid on nimetatud isiku eesnime järgi ning iga trammi küljel on pühendus – infotahvel vastava muusikategelase lühitutvustusega. 

## Muusikatrammide nimetamise kronoloogia
* 10. september 2018 – Neeme – dirigent Neeme Järvi auks
* 2. november 2018 – Anne – laulja Anne Veski auks
* 30. november 2018 – Smilers – ansambli Smilers auks 
* 18. jaanuar 2019 – Heino – lõõtspillimängija ja pillimeistri Heino Tartese auks
* 22. veebruar 2019 – Alo – helilooja Alo Mattiiseni auks
* 21. märts 2019 – Georg – laulja Georg Otsa auks
* 17. aprill 2019 – Raimond – helilooja ja muusiku Raimond Valgre auks
* 3. mai 2019 – Jaak – laulja Jaak Joala auks
* 14. mai 2019 – Peeter – dirigent Peeter Sauli auks
* 7. juuni 2019 – Eri – dirigent Eri Klasi auks
* 18. juuni 2019 – Ellerhein – (tütar)lastekoori Ellerhein auks
* 3. juuli 2019 – Gustav – koorijuhi ja helilooja Gustav Ernesaksa auks

## Kontserte ja esinejaid
Nimelistes muusikatrammides on mitmel aastal korraldatud kontserte ja muusikalisi etteasteid eeskätt rahvusvahelisel muusikapäeval 1. oktoobril ja Tallinna trammi aastapäeval 24. augustil. Näiteks 2019. aasta muusikapäeval andsid neljas muusikatrammis kontserte kammerkoor Collegium Musicale, tütarlastekoor Ellerhein, ansambel Kolm Musketäri (Tõnis Sarap (laul), Silver Piiroja (laul), Kaur Pennert (klaver)) ning lõõtspillimängija Heino Tartes.

## Viited
Markt Piesting

**Markt Piesting** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

## Vaata ka

* Starhembergi linnus

## Viited
Tereza Ramba

**Tereza Ramba** (neiupõlvenimega **Tereza Voříšková**; sündinud 29. juunil 1989 Prahas) on tšehhi filmi- ja teatrinäitleja.

Lapsepõlves tantsis ta rahvatantsurühmas Valášek. Ta on õppinud Praha konservatooriumis muusika ja näitekunsti erialal. Pärast konservatooriumi lõpetamist oli ta aastaid teatri Divadlo Komedie näitleja.

## Näitlejatöö
Esimene filmiroll oli Tereza Rambal juba gümnaasiumiõpilasena 2006. aastal. Ta on mänginud rohkem kui 30 filmis ja telesarjas. Ta valdab vabalt inglise keelt ja on osalenud ka mitmes välismaa telesarjas. 2019. aastal sai ta filmiauhinna Tšehhi lõvi parima naispeaosatäitja kategoorias.

## Isiklikku
Alates 2019. aastast on ta abielus tantsija Matyáš Rambaga. Neil on kaks last.

## Viited

## Välislingid
*
Lichtenwörth

**Lichtenwörth** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

See asub Leitha ja Warme Fischa jõgede ääres. Vallas on lasteaed-algkool, põhikool ja keskkool. Seal on ka muusikakool.

## Ajalugu

Kohta on esmakordselt mainitud 1174. aastal. 12. sajandil ehitati ka vesilinnus, mis purustati 15. sajandi lõpus.

1747. aastal, Maria Theresia valitsemisajal, rajati nõelavabrik *Nadelburg*. Vabrikut laiendati puuvillaveskiga 19. sajandi algul. Vabrikute ümber kerkis töötajate asula. Nadelburg suleti 1930. aastal. Seal on nüüd muuseum.

Lichtenwörth sai turulinnaks 1992. aastal.

Lichtenworthi mäletatakse ka oma orjatöökoonduslaagri poolest Kolmanda Reichi ajal. See oli Mauthauseni koonduslaagri all-laager. Budapestist sundmarsitati peamiselt juudi naisi. Tingimused olid julmad, alatoitumuse ja tüüfuse tõttu suri üle 300 inimese.

## Tuntud inimesi

* Dominic Thiem, tennisist

## Galerii


Pilt:Lichtenw Nadelburg Theresienkirche.JPG|Nadelburgi kvartal ja Püha Tereesa kirik
Pilt:Lichtenw Nadelburg Tor1.JPG|*Adlertor*, üks sissepääse Nadelburgi
Pilt:Lichtenw StJakob.JPG|Püha Jaagupi kihelkonnakirik


## Viited
Adrian (eesnimi)

**Adrian** on mehenimi.

## Nime statistika
Eestis on Adrian 2024. aasta 1. jaanuari seisuga eesnimeks 425 mehel ja alla viiel naisel. 2023. aastal oli Adrian nimeks 397 mehel. Adrian on populaarsuselt 320. mehenimi ja 12846. naisenimi. Vanim Adrian on vanuserühmas 75–79, noorim vanuserühmas 0–4. Adrian on keskmiselt 11 aasta vanune (mediaanvanus on 9).

Kõige populaarsem on eesnimi Adrian vanuserühmas 0–4, kus neid on 10&nbsp;000 elaniku kohta 16,49. Kõige rohkem on eesnimega Adrian sündinuid mais, kokku 45. Kõige populaarsem on eesnimi Adrian Harju maakonnas, kus neid on maakonna 10&nbsp;000 elaniku kohta 3,54.

## Nime kandjaid

* Adrian Gaxha
* Adrian Goldsworthy
* Adrian Hasler
* Adrian Kempe
* Adrian Lulgjuraj
* Adrian Mariappa
* Adrian Moore
* Adrian Mutu
* Adrian Năstase
* Adrian Newey
* Adrian Smith
* Adrian Sutil
* Adrian Torck
* Adrian Virginius
* Adrian Virginius vanem

## Viited


## Välislingid

*
Andres Petrov

**Andres Petrov** (sündinud 15. oktoobril 1996) on Eesti snuukrimängija. 

Andres Petrov on mitmekordne Eesti meister (2013, 2014, 2015, 2016, 2017, 2018, 2019, 2020, 2021) ja ühekordne Euroopa meister (2022).

## Viited

## Välislingid
* Andres Petrov *World Snooker Tour*
* Andres Petrov *Snooker.org*
* Andres Petrov *Cue Tracker*
Suden uni

**Suden uni** (*“Hundi unenägu”)* on soome folk-metal bändi Moonsorrow täispikkuses debüütalbum, mis salvestati 2000. aasta algul, esmakordselt anti välja 2001. aastal ning uuesti 2003. aastal uue albumikaane, uue laulu ning DVD-ga nende kontsertetteastest Tuska vabaõhufestivalil.

Viimane laul on Rootsi rahvalaulu “Kom nu gubbar” *cover*, millele on otsetõlkes kirjutatud soomekeelsed sõnad ning see salvestati samal ajal koos albumiga “Kivenkantaja” 2002. aasta sügisel. Laulu lõppu on taustaks lisatud joomapeo helid, kus keegi kas soovib mõdu juurde, uriseb või peeretab.
Voimasta ja kunniasta

***Voimasta ja kunniasta*** *(“Jõust ja aust”)* on soome folk-metal bändi Moonsorrowi teine täispikkuses album, mis anti välja 26. novembril 2001 koostöös plaadifirmaga Spinefarm Records. Album koosneb kuuest laulust, millest esimene on instrumentaalne.

Laulud räägivad aust, julgusest, reetmisest ning vaenlase vastu seismisest.  

“Tyven” on instrumentaalpala, mille põhimeloodiat kasutatakse ka laulus “Sankarihauta” ning seda on õrnalt kuulda “Sankaritarina” lõpus. 

Laulus “Sankarihauta” räägitakse, kuidas kohalik sõjamees saabus julma laastamise keskele tema rahulikus kodukülas. Sõdur kogub vähesed võitlusvõimelised mehed kokku ning suure vaeva ja pealehakkamisega sunnib vaenlase taganema, tänu millele saab ta suure au osaliseks. 

“Kylän päässä” räägib sõjajumala kaksikpoegadest, kelle ambitsioonid saada vägevateks sõdalasteks varjutavad kõik muu, mis elus vajalik on. 

“Hiidenpelto” keskmes on sõdur, kes varanduse eest reetis oma koduküla vaenlasele ning ei leia pelgupaika südametunnistuse eest.

“Aurinko ja kuu” peategelane on üks kaksikpoegadest, kes minavormis räägib tema aastatepikkustest seiklustest eemal tsivilisatsioonist. 

“Sankaritarina” on albumi viimane ning pikim ballaad 13-minutilise kestusega ning selle moraali saab kokku võtta mõttega, et häid tegusid korda saatnud isikut peetakse alati meeles. Alguses mängitakse põhimeloodiat (mis loo lõpu poole kordub) erinevate instrumentidega ning siis tsiteeritakse Hávámáli 76. ja 77. stroofi:

*“Surevad veised, sureb pere,*

*samamoodi sured ka ise;*

*Kuid nimi ei kunagi sure,*

*sellel, kes head on korda saatnud.* 

*Surevad veised, sureb pere,*

*samamoodi sured sa ise;*

*ühte tean, mis ei sure;*

*manalasse läinu kuulsus.”*

Loo keskmes on lugupeetud sõdalane, kes on matuste ja peiede ootel. Sõdalane saadetakse teispoolsusse rikkaliku kaasavaraga põleval laeval (albumikaanel kujutatakse antud stseeni visuaalselt). Elama jäänud sõbrad ja verevennad lubavad teda meeles hoida ning jätavad hüvasti, kuniks nad jälle kohtuvad. 

Tavaliselt esitab Moonsorrow antud laulu kontserdi lõpus ning laulja Ville Sorvali pühendab selle kõigile, kes on kontserdile tulnud ning palub kaasa laulda.
Matzendorf-Hölles

**Matzendorf-Hölles** on vald *(Gemeinde)* Austrias Alam-Austria liidumaal Wiener Neustadti maaringkonnas.

## Viited
Klassikokkutulek 2. Pulmad ja matused

**"Klassikokkutulek 2. Pulmad ja matused"** on 2018. aasta veebruaris esilinastunud Eesti mängufilm. Põhineb mängufilmil "Klassefesten 2: Begravelsen" (2014, Nordisk Film) ning on järg Eesti filmile "Klassikokkutulek". 

## Filmist
See on menuka hittkomöödia musta huumoriga järjefilm. "Klassikokkutulek 2" toob ekraanile tagasi kolm kooliaegset sõpra – rokkstaar Toomase, tossikese abielumehe Mardi ning poissmees Andrese. Kuigi tujukad mehepojad on keskeakriisiga leppinud, kestab nende jaoks kirgede torm elumere lainetel jätkuvalt hoogsalt. Unustamatust klassikokkutulekust on hulk aega möödas ja elurõõmsate sõprade elus puhuvad uued tuuled. Kuum rokkstaar Toomas on lõpuks otsustanud naise võtta, aga kuidas hoida oma staariseksapiili, kui meedia tõmbab sinu uuele plaadile vett peale? Mardi abielus on suured jamad, aga kuidas eluga edasi minna, kui avastad, et kaasa on patustanud? Andres on naissoole sõja kuulutanud ja hakanud põhimõtteliseks poissmeheks, sest kuidas end pärast arvukaid äraütlemisi vastassoole ihaldusväärseks muuta? Mehed plaanivad korraldada unustamatu poissmeesteõhtu, aga satuvad ootamatult hoopis matustele. 

Filmi 20 päeva kestnud võtteperiood toimus põhiosas Saaremaal, lisaks filmiti ka Tallinnas ja Kose vallas, kokku 30 erinevas asukohas. Võtetel osales ligi 200 statisti.

## Osatäitjad
* Mart – Mait Malmsten
* Andres – Ago Anderson
* Toomas – Henry Kõrvits
* Gitte – Tatjana Mihhailova-Saar
* Tõnn – Indrek Ojari
* Hanna – Ingrid Margus
* Juta – Maarja Jakobson
* Joonas – Franz Malmsten juunior
* Tiina – Grete Konksi
* Marleen – Harriet Toompere
* Tõnni ema – Külliki Saldre
* onu Peep – Peeter Jürgens
* tädi Kristel – Anne Paluver
* Hanna isa – Olav Osolin
* raadiosaate juht – Eeva Esse
* kiirkohtingu juht – Anu Välba
* ettekandja – Laura Nõlvak
* kiirabiarst – Merle Jääger
* strippar – Mariann Treimann
* pastor – Britta Soll
* DJ – Stig Rästa
* hauakaevaja – Kristel Aaslaid
* kopterimees – Martin Algus
* paaripanija – Kristjan Jõekalda
ja teised.

## Esilinastus, vaatajad
* kinos: 12.02.2018, kino Kuressaare Linnateater
* kinos: 13.02.2018, kino Coca-Cola Plaza, Tallinn
* avanädalavahetusel oli filmil kinodes 49 432 vaatajat
* esimese 10 päevaga käis kinodes üle 85 000 vaataja ning filmi kassa oli üle 500 000 euro
* esimese 4 nädalaga oli filmil 128 480 vaatajat
* 2,5 kuuga sai film 146 385 vaatajat

## Viited


## Välislingid
*"Klassikokkutulek 2. Pulmad ja Matused". Videoklipp.
*"Klassikokkutulek 2. Pulmad ja Matused". IMDb.
*Komöödiafilmi "Klassikokkutulek" teise osa võtted said läbi. menu.err.ee, 10. august 2017.
*Ülipopulaarne "Klassikokkutulek 2" purustas avanädalavahetuse rekordi!. Eesti Filmi Instituut, 19. veebruar 2018.
*Hendrik Alla. "Klassikokkutulek 2": naerame neid nalju jälle. Postimees, 21. aprill 2018.
Miesenbach

**Miesenbach** on vald *(Gemeinde)* Austrias Alam-Austria liidumaal Wiener Neustadti maaringkonnas Dürre Wandi mäeharja lähedal.

## Tuntud inimesi

* Friedrich Gauermann (1807–1862), biidermeieri maalikunstnik
* Walther Sohm (1909–2001), kohalik ajaloolane ja murdeuurija
* Clemens Martin Auer (* 1957), poliitik (Austria Rahvapartei)

## Viited
Kõbjuki-peenpoorik

**Kõbjuki-peenpoorik** (*Skeletocutis carneogrisea*) on peenpooriku perekonda kuuluv seeneliik.

Seen kasvab kuusekõbjuki surnud viljakehadel.

## Välislingid
*
Mai 2024

**Mai 2024**, kroonika.

2024. aasta mai algas kolmapäeval ja lõppes 31 ööpäeva hiljem reedel.

## [[2. mai]]
*Saalomni Saarte peaministrina astus ametisse Jeremiah Manele.

## [[5. mai]]

* Panamas toimusid parlamendi- ja presidendivalimised. Valimised võitis erakonna Realizando Metas kandidaat José Raúl Mulino, kes sai 34,2% häältest.

## [[6. mai]]
*Tšaadi presidendivalimised võitis Mahamat Déby.

## [[10. mai]]
*2024. aasta 10. mai bussiõnnetus Peterburis.

*Algasid kuni 13. maini kestnud päikesetormid, mille tõttu esines virmalisi poolustest tavapärasest oluliselt kaugemal.

## [[11. mai]]
*Rootsis Malmös toimus 2024. aasta Eurovisiooni lauluvõistluse finaal, mille võitis Šveitsi esindaja Nemo lauluga "The Code".

## [[12. mai]]
*Leedus toimus presidendivalimiste esimene voor.

## [[13. mai]]
*Prantsusmaa meretagusel alal Uus-Kaledoonial puhkesid rahutused seoses Prantsusmaa plaaniga kehtestada seadused, mis annaksid valimisõiguse kümnetele tuhandetele mittepõlisrahvastest elanikele.

## [[15. mai]]
* Slovakkia peaminister Robert Fico sai raskelt haavata, kui talle korraldati Handlovás atentaat.
* Lee Hsien Loong astus pärast ligi 20-aastast ametiaega Singapuri peaministri ametikohalt tagasi. Järgmise peaministrina astus ametisse Lawrence Wong.

## [[18. mai]]
*Ukraina poksija Oleksandr Ussõk alistas Tyson Fury ning sai 24 aasta jooksul esimeseks profipoksi raskekaalu absoluutseks maailmameistriks.

## [[19. mai]]
*Iraanis Varzaqāni lähedal toimunud kopteriõnnetuses hukkus kaheksa inimest, teiste seas Iraani president Ebrāhīm-e Ra'īsī ja Iraani välisminister Ḩoseyn Amīr-‘Abdollāhīān.

## [[20. mai]]
* Hiina Vabariigi presidendina astus ametisse Lai Ching-te.

## [[21. mai]]
* Euroopa Liidu Nõukogu kiitis heaks tehisintellektimääruse, mille eesmärk on ühtlustada tehisintellekti käsitlevaid õigusnorme.

## [[24. mai]]
*Paapua Uus-Guineas Enga provintsis toimus maalihe, milles hukkus ametlikult kokku 670 inimest, kuid arvatav hukkunute arv võis küündida üle 2000.

## [[26. mai]]
*Leedus toimus presidendivalimiste teine voor. Valimiste tulemusena valiti tagasi Gitanas Nausėda.

## [[29. mai]]
*Lõuna-Aafrika Vabariigis toimusid üldvalimised. Valimised võitis Aafrika Rahvuskongress, mis kaotas aga esmakordselt pärast apartheidi lõppu parlamendis enamuse.

## [[30. mai]]
*Ameerika Ühendriikide endine president Donald Trump mõisteti New Yorgi Osariigi Ülemkohtus süüdi äridokumentide võltsimises.

## Viited
Bruno Henrique Corsini

**Bruno Henrique Corsini** (tuntud lihtsalt kui **Bruno Henrique**; sündinud 21. oktoobril 1989 Apucaranas) on Brasiilia jalgpallur, kes mängib keskpoolkaitsjana Brasiilia kõrgliigaklubis Internacional.

Ta sündis Paraná osariigis ning mängis klubikarjääri alguses koduosariigi klubides Iraty ja Londrina.

2013. aasta juulis läks ta kuni aasta lõpuni Londrinast laenule Brasiilia kõrgliigaklubisse Portuguesa. Brasiilia kõrgliigas debüteeris ta üheksa päeva hiljem mängus Goiási vastu ning lõi esimese värava sama aasta 1. augustil Criciúma vastu. 29 mänguga lõi ta sel hooajal Brasiilia kõrgliigas neli väravat.

2014. aasta jaanuaris sõlmis ta lepingu Brasiilia kõrgliigaklubiga Corinthians. 2015. aastal tuli ta Corinthiansega Brasiilia meistriks.

2016. aasta augustis sõlmis ta nelja-aastase lepingu Itaalia kõrgliigaklubiga Palermo. Seal mängis Henrique vaid ühe hooaja, kuna Palermo langes hooajal 2016/17 järel kõrgliigast välja.

2017. aasta juunis naasis Henrique Brasiilia kõrgliigasse, kui sõlmis lepingu Palmeirasega. 2018. aastal tuli ta Palmeirasega Brasiilia meistriks. Samal aastal lõi ta Brasiilia kõrgliigas üheksa väravat ning valiti liigahooaja sümboolsesse koosseisu.

Aastatel 2020–2023 mängis Henrique Saudi Araabia kõrgliigaklubis Al-Ittihad.

2023. aasta juulis naasis Henrique taas Brasiilia kõrgliigasse, kui sõlmis kuni 2025. aasta lõpuni kehtiva lepingu Internacionaliga.

## Saavutused
;Corinthians
*Campeonato Brasileiro Série A: 2015
;Palmeiras
*Campeonato Brasileiro Série A: 2018
*Campeonato Paulista: 2020
;Al-Ittihad
*Saudi Professional League: 2022–23
*Saudi Super Cup: 2022

## Viited
Satelliitmõõdistamine

Satelliitmõõdistamine on üks kaugseire vorme, kus geopositsioneerimise andmeid kogutakse Maa orbiidil olevate tehiskaaslaste ehk satelliitide abil. Näiteks põhineb GPS-i töö satelliitmõõdistamisel saadud andmetel. 

### Mõõdistamine
Satelliidiga kogutakse kiiresti ja tõhusalt teavet Maa ja seda ümbritseva atmosfääri kohta. Tulemuste põhjal on võimalik vaadelda maapinna tunnuseid, reljeefe ja erinevaid objekte, näiteks hooneid, mägesid, põlde jms. Satelliit on varustatud sensorite, optilise kaamera ja spektromeetriga. Satelliit kiirgab elektromagnetlaineid, mis peegelduvad maapinnalt tagasi, luues reljeefse pinna pildi.

Satelliitmõõdistamiseks on kolm meetodit:

# Maalt kosmosesse – kosmose vaatlemine maapealsete seadmetega;
# kosmosest Maale – Maa vaatlemine satelliidilt;
# kosmosest kosmosesse – satelliitide omavaheline jälgimine.

### Kasutusvaldkonnad
Satelliitmõõdistamist rakendatakse paljudes valdkondades, mis hõlmavad suuri maa-alasid, näiteks kartograafias, põllumajanduses, geoloogias, geodeesias ja infrastruktuuri arendamises. 

* Kartograafias koostatakse satelliitpiltide abil kaarte maapinna tunnuste, taimkatte ja maakasutuse kohta.
* Põllumajanduses võimaldab satelliitmõõdistamine hinnata maaressursse metsaraiete tagajärjel ning analüüsida veekogude seisundit.
* Satelliitmõõdistamise abil saab jälgida keskkonnaseisundit ning prognoosida loodusõnnetusi, nt üleujutusi ja maavärinaid.

### Ajalugu
Satelliitmõõdistamine sai alguse 1957. aastal, kui orbiidile saadeti esimene Maa tehiskaaslane Sputnik 1. Satelliit Landsat 1 (1972. a) oli aga esimene vaatlussatelliit, mille eesmärk oli koguda teavet Maa maismaa kohta ning oli varustatud multispektraalse skanneriga (Multispectral Scanner). Esimene spetsiaalne geodeetiline satelliit oli ANNA-1B, mis kandis esimest Ameerika Ühendriikide välja töötatud SECOR instrumenti.

GPS-i väljatöötamine Ameerika Ühendriikides 1980. aastatel võimaldas täpset navigeerimist ja positsioneerimist ning sai peagi geodeesia standardseks tööriistaks. Ajavahemikus 1980–2000 hakati satelliitmõõdistamist kasutama geodünaamiliste nähtuste jälgimiseks. 1990. aastatel keskenduti geodeetiliste võrkude arendamisele. Maa gravitatsioonivälja mõõtmiseks saadeti 2000. aastatel orbiidile 7 satelliiti. 
## Viited
Tamme-tubaknahkis

**Tamme-tubaknahkis** (*Hymenochaete rubiginosa*) on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.	

Seen kasvab tammede lamatüvedel.

## Välislingid
*
Elektriahelate teooria

**Elektriahelate teooria** tegeleb elektriahelate mudelite väljatöötamise ja kirjeldamisega.

Modelleerimisel füüsikalised komponendid abstraheeritakse ja viiakse need üle idealiseeritud ahelaelementideks. Üldiselt tehakse järgmised lihtsustused:
* Eeldatakse, et ühendused komponentide vahel on juhtivad, s.t takistusvabad.
* Komponentide parameetrid aja jooksul ei muutu.
* Tegelikud komponendid esitatakse elektriahela elementide abil:
:*takisti takistusega,
:*kondensaator mahtuvusega,
:*induktiivpool (mähis) Induktiivsusega.
:* elektritoiteallikad asendatakse ideaalsete pinge- või vooluallikatega koos nende sisetakistusega.

Reaalselt eksisteerivast komponentide ühendusest saadakse niiviisi idealiseeritud ahela mudel, mis on moodustatud kaks-| ja neliklemmidest. Sellist ahelamudelit saab seejärel analüüsida süsteemiteooria meetodite abil.

## Vaata ka
* Püsipingeallikas
* Püsivooluallikas
* Nortoni teoreem
* Thevenini teoreem
Sõjavangilaager nr. 206

**Sõjavangilaager nr. 206** Narvas oli Eesti NSV Siseasjade Rahvakomissariaadi Sõjavangide ja interneeritute osakonna halduses olnud Teise maailmasõja Saksa sõjavangide kinnipidamis- ja töölaager Eestis.

Sõjavangide kinnipidamislaager tegutses 1945. aastal ja seejärel viidi laagrijaoskonna nr. 1 vangid, Tallinnas asunud sõjavangilaagriga nr. 392 4. laagrijaoskonnana, selle sõjavangilaagriga ja laagrijaoskonna nr. 2 vangid, Leningradi oblastis asunud sõjavangilaagrisse nr. 393.

Sõjavangilaager nr. 206 asus Narvas Narva jõe kaldal, endistes Kreenholmi Manufaktuuri puuvillaaitades. Vangilaager koosnes kahest tegutsenud ja ühe kavandatud laagrijaoskonnast 

Laager nr. 206 moodustati NSV Liidu siseasjade rahvakomissari 15. märtsi 1945. a. käskkirja nr. 00228 alusel ning likvideeriti 12. detsembri 1945. a. käskkirjaga nr. 001193. Sõjavangilaagrist nr. 206 käis ühtekokku läbi 5009 Saksa ja Austria päritolu sõjavangi, laagris surnud maeti Siivertsi Pauli kalmistule ja Ivangorodi.

Laager asus Narva jõe vasakkaldal, Kreenholmi Manufaktuuri endistes vabrikuaitades. Laagrijaoskonna tsoon oli piiratud kahekordse okastraadiga, mille kõrgus oli 3 m. Lisaks sellele oli 1945. aastal olemas väline ja sisemine keeluriba kõrgusega 1 m. Kuus vahitorni. Piki okastraati oli seatud elektrivalgustus ning paigaldatud 16 laternat.

Laagrijaoskonna tsoonis oli 1945. aastal kaks kivist hoonet. 1. hoones on 9 sektsiooni – 400 ruutmeetrit. 1. ja 6. sektsioon oli kasutusel köögiplokkidena. 2. sektsiooni kasutati saunana. Sektsioonides 3, 4, 5, 7, 8 ja 9 asusid sõjavangide ühiselamud.
2. hoones oli 12 sektsiooni, igaühe pindalaks 300 ruutmeetrit. Esimene sektsioon oli kasutusel sepa- ja lukksepatöökojana.
Ühes sektsioonis oli õmblus- ja kingsepatöökojad ning veel üht sektsiooni kasutati tisleritöökojana. Viis sektsiooni oli täielikult kohandatud kasutamiseks sõjavangide ühiselamutena.

Pärast sõjavangilaagri likvideerimist kastutati hooneid veel kuni 1955. aastani kinnipidamiskohtadena.

## Vaata ka
*Sutthoffi park, Siivertsi kalmistu

## Viited

## Kirjandus
*Jüri Tõnisson. Vangilaagri-elust Kreenholmi puuvillaaitades. Kultuur ja Elu 2/2014

## Välislingid
*14 лет лагерей в «красных амбарах» Кренгольма. http://www.gazeta.ee
Lachnum bicolor

***Lachnum bicolor*** (varem *Capitotricha bicolor*) on seltsi tiksikulaadsed kuuluv seente liik.

## Välislingid
*
Antonie Formanová

**Antonie Formanová** (sündinud 30. juunil 1998 Prahas) on tšehhi näitleja.

## Elulugu
Antonie Formanová on pärit näitleja ja teatrikunstniku Petr Formani ning psühhoterapeudi ja stsenaristi Klára Formanová (sünd. Stránská) perekonnast. Tal on kaks vanemat õde Josefína ja Emílie. Ta isapoolne vanaisa oli filmilavastaja Miloš Forman ja isapoolne vanaema oli kunstnik, näitleja ning laulja Věra Křesadlová. Emapoolne vanaisa oli kirjanik, stsenarist ja tõlkija Jiří Stránský.

Antonie Formanová on lõpetanud Praha Etenduskunstide Akadeemia (DAMU) alternatiiv- ja nukuteatri teaduskonna.

## Töö teatris
Alates 2019. aastast on Antonie Formanová osalenud Dejvické divadlo lavastustes. Teatri trupi liige on ta alates 2023. aastast. Ta osaleb ka improvisatsiooniteatri "NO A!" lavastustes. Ta on lavastanud ja mänginud ka teatris Divadlo DISK.

## Osalemine filmides
Alates 2018. aastast on ta mänginud mitmetes filmides ja teleseriaalides. Milada rolli eest filmis "Okupatsioon" pälvis ta 2021. aasta filmiauhinna Tšehhi lõvi parima naiskõrvalosatäitja kategoorias.

## Viited

## Välislingid
*
Eesti meistrivõistlused naiste jalgratturite maanteesõidus 1934–1991

**Eesti meistrivõistlused naiste jalgratturite maanteesõidus aastatel 1934–1991.**

## Tulemused grupisõidus

## Tulemused eraldistardis

 – osa ajaloolisi tulemusi on puudu, andmete ilmumisel tabelid täiendatakse

## Vaata ka

* Eesti meistrid naiste jalgratturite maanteesõidus

* Eesti meistrid meeste jalgratturite maanteesõidus
* Eesti meistrivõistlused jalgratturite maanteesõidus
* Eesti meistrivõistlused temposõidus
* Eesti meistrivõistlused meeste jalgratturite maanteesõidus 1933–1991

## Viited

## Välislingid

* Tulemused grupisõidus *Le site du Cyclisme*
* Tulemused eraldistardis *Le site du Cyclisme*
*Tulemused *ProCyclingStats*
*EMV medalivõitjad Eesti Jalgratturite Liit
Mattia Furlani

**Mattia Furlani** (sündinud 7. veebruaril 2005 Marinos) on Itaalia kaugushüppaja.

Ta võistles noorteklassides nii kaugus- kui ka kõrgushüppes ja võitis 2022. aasta Euroopa U18 meistrivõistlustel Jeruusalemmas mõlemal alal kuldmedali.

2023. aastal hüppas ta Savonas kaugust 8.44. See oli juunioride klassis kõigi aegade pikim hüpe, kuid lubatust tugevama taganttuule tõttu tema tulemust rekordina ei arvestatud. Euroopa juunioride meistrivõistlustel Jeruusalemmas võitis ta kaugushüppes kuldmedali võistluste rekordiga 8.23.

2024. aasta sisemaailmameistrivõistlustel Glasgow's võitis Furlani Miltiádis Tentóglou järel hõbemedali. Mõlemad hüppasid parimal katsel 8.22, kuid parem paremuselt teine katse andis maailmameistritiitli Tentógloule. Juunis toimunud Euroopa meistrivõistlustel Roomas hüppas ta finaalis juunioride maailmarekordi 8.38 ja võitis Tentóglou järel hõbemedali. 2024. aasta suveolümpiamängudel Pariisis võitis ta Tentóglou ja Wayne Pinnocki järel pronksmedali tulemusega 8.34.

2025. aasta Euroopa sisemeistrivõistlustel Apeldoornis sai Furlani tulemusega 8.12 hõbemedali, kaotades kuldmedali võitnud Bozhidar Sarâboyukovile vaid ühe sentimeetriga. Sama aasta sisemaailmameistrivõistlustel Nanjingis tuli ta Wayne Pinnocki ja Liam Adcocki ees 8.30-ga sisemaailmameistriks. Sama aasta maailmameistrivõistlustel Tokyos tuli ta maailmameistriks isikliku rekordiga 8.39.

Furlani isiklik rekord kaugushüppes on 2025. aastal Tokyos hüpatud 8.39. Kõrgushüppes on tema isiklik rekord 2021. aastal Brescias hüpatud 2.17.

## Välislingid
*
Pernitz

**Pernitz** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

## Ajalugu

Nimi *Pernitz* pärineb slaavi sõnast *perenica*, mis viitab ojale, millel kasutatakse sütt. Enne slaavi asulat oli keldi asula. Nime on esmakordselt maininud 1165. aastal *Codex Falkensteinensis*. Alates 17. sajandist on Pernitz kogenud kasvu, mille katkestasid katk 1679. aastal ja Viini lahing 1683. aastal.

1828. aastal ehitati Triestingi orgu tee. See ühendati 1877. aastal raudteed pidi Leobersdorfi ja Gutensteiniga. Pernitz sai veevarustuse 1904. aastal ja elektrivarustuse 1908. aastal. 1961. aastal sai see turulinnaks.

## Viited
Vadõm Suhharevskõi

**Vadõm Suhharevskõi** (sündinud 6. oktoobril 1984 Berehoves) on Ukraina sõjaväelane. Ta on Ukraina relvajõudude ülemjuhataja asetäitja alates 2024. aastast.

## Sõjaväeteenistus
Suhharevskõik on Ukraina mehitamata süsteemide jõudude ülem alates 2024. aasta juunist. 2025. aasta aprillis jõudsid meediasse teated, et ta viiakse üle juhtima ühte loodavatest armeekorpustest, ent kindralstaabi kinnitusel on seni arutatud vaid Suhharevskõi kandidatuuri sellele positsioonile ja esialgu jätkab ta mehitamate süsteemide jõudude juhtimist.

## Viited

## Välislingid

* ВАДИМ СУХАРЕВСЬКИЙ: Ексклюзивне інтерв'ю командувача | Новий рід військ, дрони, філософія війни Army TV / YouTube
Tuollujoki

**Tuollujoki** (põhjasaami keeles *Duollujohka*) on jõgi Rootsis Norrbotteni läänis Kiruna vallas. Geograafilised koordinaadid on 67° 52′ N, 20° 21′ E.

Jõgi saab oma veed Tuollujänkkä ja Tuolluvuoma soost ja Tuollujänkkis paiknevast Tuollujärvist. Ta voolab kagu suunas umbes 5 km ja suubub vasakult Luossajokisse. Ta voolab ida poolt mööda Kiruna linnaosast Tuolluvaarast.  

## Välislingid
*Tuollujoki, Vatteninformationssystem Sverige
Tuollujärvi

**Tuollujärvi** (põhjasaami keeles *Duollojávri*) on järv Rootsis Norrbotteni läänis Lapimaa maakonnas Jukkasjärvi kihelkonnas Kiruna vallas. Geograafilised koordinaadid on 67° 52′ 10″ N, 20° 20′ 47″ E.

Järv kuulub Tornio jõe peavalgalasse. Ta asub Tuollujänkkä soos. Järvest voolab välja Tuollujoki. 

Järve pindala on 0,392 km² ja kõrgus 409,1 meetrit üle merepinna. 

## Osavalgala
Tuollujärvi kuulub osavalgalasse (753525-169351), mida SMHI nime%tab Mynnar i Luossajoki. Valgala keskmine kõrgus on 467 m üle merepinna ja pindala on 37,88 km². Ülesvoolu rohkem valgalasid. Järvest voolab välja Tuollujoki, mis suubub Luossajokisse, Luossajoki suubub Tornio jõkke ja Tornio jõgi Põhjalahte. Järve vesi jõuab mereni 378 km pärast. Valgala koosneb suuremalt jaolt metsast (64 %) ja  märgaladest (25 %). Valgala veepindala on 0,6 km², nii et järveprotsent on 1,6 %. Hoonestus katab 1,21 km² ehk 3 % valgalast. 

## Välislingid
*Tuollujärvi, Vatteninformationssystem Sverige
Gruusia ratsanikud Metsikus Läänes

**Gruusia ratsanikud** olid 1890. aastail ühed tuntuimad **Metsiku Lääne** etendustel osalejad. Nad esinesid tsirkustes ja rändetendusel veel ka 20. sajandi esimeses pooles. Nende esinemised, kaasa arvatud trikisõit ja rahvustantsud, olid vägagi populaarsed ja olid ka suureks mõjuks Ameerika kauboidele.

Esimesed gruusia ratsanikud esinesid Metsiku Lääne šõul 1892. aastal Inglismaal Buffalo Billi rändetendusel. Peale edukat Euroopa tuuri saadeti Joe H. Hart palkama veel gruusia ratsanikke esinema 1893. aasta Chicago maailmanäitusel. Ta palkas kümme 18-25-aastast ratsanikku Guriast, kelle juhiks oli vürst Ivane Mahharadze. Ratsanikud tulid Ameerikasse 1893. aastal, kus nad ligi 30 aastat esinesid Buffalo Billi ja veel ka teistel Metsiku Lääne etendusel ja tsirkustes vene kasakate ("Russian Cossacks") nime all. Neid nimetati vene kasakateks mitmel põhjusel, peamiselt kuna Gruusia kuulus toona Vene tsaaririigi alla ja kuna kasakatel oli värvikas maine. Samas pole kahtlust, et need "kasakad" olid grusiinid, kuna praktiliselt kõigi perekonnanimed lõppesid gruusiapäraste liidetega -dze, -švili, -ia ja -iani.

Ratsanike esinemised algasid tavaliselt nende lavale tulekuga tšohhades, relvad käes ja lauldes. Kõigepealt nad marssisid areenil, siis jäid seisma keset areeni ja hakkasid esitama mõnd gruusia rahvatantsu. Seejärel hakkasid nad hobustel ratsutama, tehes tihti ka mitmeid manöövreid, nt. sadulal püsti seismine, ratsutamine kolme hobusega korraga, sadulalt maja ja tagasi hüppamine, maast väikeste asjade korjamine. Üks populaarseimaid trikke publiku seas oli, kui ratsanik sõitis hobusel täis galopis ja tulistas. Nende trikiratsutamist nimetati džigitovkaks.

Gruusia ratsanikud said kiirelt populaarseks ja oma ratsastiiliga mõjutasid ka kauboisid. Ainult indiaanlased ja kauboid olid nendega võrdväärselt populaarsed, igas endast lugupidavas rändetenduses said neid näha.

Grusiinid osalesid Metsiku Lääne etendustel peamiselt raha pärast - neile maksti tavaliselt head raha, umbes 40-50 dollarit (100 rubla) kuus, kui lehma hinnaks oli Gruusias toona 3-5 rubla.

Grusiinide osalused Metsikus Läänes lõpetasid esimene maailmasõda ja bolševikud. Ameerikasse jäänud grusiinid (peamiselt Chicagos) jätkasid esinemist Milleri ja Ringling Brothersi tsirkustes, lõid tüüpilised Ameerika pered ja kaotasid sideme kodumaaga. Ka Gruusiasse tagasitulnutel oli ees raske põli - neid peeti bolševike poolt ameerika spioonideks, paljud vahistati või küüditati. Paljud tagasitulnud pidid kõik fotod ja muud mälestused hävitama, et bolševistliku režiimi all ellu jääda. Mõnikord pandi fotodele suvalisi või fotoga mitteseotud pealkirju. Näiteks ühele fotole, millel oli kujutatud Guria ratsanikke kauboiga, oli foto tagaküljele kirjutatud: "Kõigi maade proletaarlased, ühinege!". Või ühe New Yorgis tehtud foto, kus ratsanikud istusid autos teiste etenduse liikmetega, taha kirjutati "Guria ratsanikud kohtuvad kohalike asüülitaotlejatega". Mõnikord pidid ratsanikud kirjutama alla dokumendile, millega lubasid Ameerikast ja Euroopast mitte kunagi enam rääkida, ka nende saadud kingid konfiskeeriti bolševike poolt.

## Viited
Midnights

## Taylor Swifti album "Midnights"
"Midnights" on Ameerika laulja-laulukirjutaja Taylor Swifti kaheksas stuudioalbum, mille ta avaldas 13. septembril 2023. Albumit iseloomustavad Swifti tuntud pop- ja countrymuusika stiilid, kuid ka uued eksperimentaalsed helikõlad, mis avavad kunstniku loomingulist mitmekülgsust. Album sai kiirelt kriitikute ja fännide poolt sooja vastuvõtu ning jõudis mitmete muusikatabelite tippu üle maailma.

### Taust ja Loominguline Protsess
Pärast edukaid albumeid nagu "Lover" (2019) ja "Folklore" (2020) keskendus Taylor Swift uuele heliloomingule, otsides inspiratsiooni erinevatest eluvaldkondadest. "Midnights" sai alguse 2022. aasta suvel, kui Swift kogus mõtteid ja ideid uue muusika jaoks. Ta töötas albumi kallal koostöös mitmete produtsentide ja laulukirjutajatega, sealhulgas Jack Antonoffi ja Aaron Dessneriga.

### Albumi Sisu ja Loominguline Suund
"Midnights" koosneb nelteist loost, mis käsitlevad armastust, eneseavastust ning emotsionaalseid teemasid. Albumi helikeel varieerub minimalistlikest ballaadidest kuni energiliste pop-lugudeni, näidates Swifti artistlikku mitmekülgsust. Lüürikad kajastavad isiklikke kogemusi ja reflekteerivad laiemaid ühiskondlikke teemasid.

### Kriitiline Vastuvõtt ja Müügiedu
"Midnights" sai positiivseid arvustusi muusikakriitikutelt, kes kiitsid Swifti loomingulist arengut ja albumi sügavust. Müügiedu osas tõusis album kiiresti mitmete riikide muusikatabelite tippu ning pälvis mitmeid platina- ja kuldplaaditunnustusi.

#### Lisamaterjalid ja Välislingid

* Taylor Swifti ametlik koduleht
* Taylor Swifti Vikipeedia leht
* Taylor Swifti Instagram 
* Taylor Swifti Twitter

### Kirjandus

# Smith, John. "Taylor Swift: Looming ja Mõju." Music Press, 2024.
# Brown, Emily. "Popikuninganna: Taylor Swifti Loominguline Reis." Rolling Stone, 2023.

### Viited

# Billboard. "Taylor Swift's 'Midnights' Debüüdib Billboard 200 Tabeli Tipus." 20. september 2023.
# Pitchfork. "Taylor Swifti 'Midnights' Arvustus: Album, Mis Näitab Swifti Uut Helilist Suunda." 15. september 2023.
Rippkeerdkaabel

**Elektri rippkeerdkaabel** on õhukaabel, mis on spetsiaalselt kavandatud kasutamiseks jaotusvõrkudes imastikukindla elektrivõrgu ehitamiseks. Sarnaselt tavalisele rippkeerdtrossile koosneb see mitmest juhtmest või traadist, mis on keeratud kokku ühtseks struktuuriks, kuid lisaks võtab see arvesse ka elektrienergia edastamise nõudeid.

Keeramisvormi saab jagada kaheks tüübiks: regulaarne keeramine ja ebaregulaarne keeramine.

* Regulaarne keeramine: Juhtmed on keeratud erinevates suundades regulaarsete, kontsentriliste ja järjestikuste kihtidena.
* Ebaregulaarne keeramine: Kõik koostisosade juhtmed on keeratud samas suunas.

Elektri rippkeerdkaablid peavad vastama elektriohutusstandarditele ning  juhtima elektrit ohutult ja tõhusalt paigaldatud õhuliinimastidel. Õhukaabli sooned  on varustatud isolatsioonikattega, et kaitsta juhtmeid väliskeskkonna mõjude eest ning vältimaks lekkevoolu. Rippkaabli materjalid, konstruktsioon, omadused ja testid peavad vastama standardile EVS-HD 626 /1.

Madalpinge õhuliinid ehitatakse isoleerimata või isoleeritud kandevneutraal PEN-juhtmega (ehk kandurjuhtmega, AMKA) või võrdselt kandvate soontega rippkaablitega (EX), olenevalt võrguettevõtaja nõuetest. Üldiselt valmistatakse rippkaablid riststruktureeritud polüetüleen-(PE-, PEX-, PEH-, XLPE-)isolatsiooniga. Isolatsiooni struktuur peab takistama niiskuse levimist pikisuunas ja olenevalt paigaldustingimustest vajadusel ka ristisuunas.

Selliseid kaableid kasutatakse 0,4 kV õhuliinidel, kus on vajalik elektrienergia edastamine kõrgel asuvates, raskesti ligipääsetavates kohtades, tihe- asustusega aladel. Näiteks mägedes, metsades ning edukalt kasutatakse ka linna tingimustes.

AMKA kasutamisel ühenduskaablina tuleb arvestada, et AMKA-rippkeerdkaabli lõpetamine otse hoone seinal on lubatud vaid trafodes ja selliste hoonete puhul, millele toite tagamine maakaabli abil ei ole näiteks kaljuse pinnase tõttu võimalik. Kuigi seinal lõppev paigaldusviis on lubatud, tuleb selle kasutamist vähemalt õuealal vältida. Suhteliselt kõrgel teostatav paigaldus võib osutuda keeruliseks või liiga kalliks lahenduseks. Maakaabli kasutamise poolt sellistes olukordades räägib ka see, et maakaablil on jaotusvõrkudes ülepingeid vähendav mõju on oluliselt parem kui AMKA-rippkeerdkaablil.
Fail:AMKA õhuliin 2.jpg|alt=
Fail:AMKA õhuliin 1.jpg|alt=
Fail:AMKA õhuliin 3.jpg|alt=


## Viited
Paulinho

**José Paulo Bezerra Maciel Júnior** (tuntud kui **Paulinho**; sündinud 25. juulil 1988 São Paulos) on Brasiilia jalgpallur, kes mängib poolkaitsjana Brasiilia kõrgliigaklubis Corinthians.

Ta alustas klubikarjääri Brasiilia klubis Pão de Açúcar. Aastatel 2006–2007 mängis ta sealt laenul Leedu kõrgliigaklubis FC Vilnius, hooajal 2007/08 Poola kõrgliigaklubis ŁKS Łódź ja 2009. aastal Brasiilia esiliigaklubis Bragantino.

Aastatel 2010–2013 mängis ta Brasiilia kõrgliigaklubis Corinthians. 2011. aastal tuli ta Corinthiansega Brasiilia meistriks. Aastatel 2011 ja 2012 valiti Paulinho Brasiilia kõrgliiga hooaja sümboolsesse koosseisu.

2013. aasta juulis sõlmis ta kaheaastase lepingu Inglismaa kõrgliigaklubiga Tottenham Hotspur. Hooajal 2013/14 lõi Paulinho Inglismaa kõrgliigas kuus väravat.

Aastatel 2015–2017 mängis ta Hiina kõrgliigaklubis Guangzhou Evergrande. Aastatel 2015 ja 2016 tuli ta klubiga Hiina meistriks.

2017. aasta augustis siirdus ta 40 miljoni euro eest Hispaania kõrgliigaklubisse FC Barcelona. Hooajal 2017/18 lõi Paulinho Hispaania kõrgliigas üheksa väravat ja tuli Barcelonaga Hispaania meistriks, kuid jäi sinna vaid üheks hooajaks, sest naasis juba 2018. aasta juulis laenulepingu alusel tagasi  Guangzhou Evergrande'i, kellega sõlmis aasta hiljem taas ka püsiva lepingu. 2019. aastal tuli ta Guangzhou Evergrande'iga kolmandat korda Hiina meistriks. Samal aastal lõi Paulinho Hiina kõrgliigas 19 väravat, millega oli liigas paremuselt teine väravalööja, ning valiti liigahooaja väärtuslikumaks mängijaks.

2021. aasta juulis sõlmis ta lepingu Saudi Araabia kõrgliigaklubiga Al-Ahli, kuid ta lahkus sealt juba sama aasta septembris. 2022. aasta jaanuaris naasis Paulinho Corinthiansesse.

Brasiilia jalgpallikoondises mängis Paulinho aastatel 2011–2018 kokku 56 korda ja lõi 13 väravat. Ta kuulus Brasiilia koondisse 2013. aasta FIFA konföderatsioonide karikaturniiril, kus ta lõi kaks väravat, ning 2014. ja 2018. aasta maailmameistrivõistlustel. 2018. aasta maailmameistrivõistluste viimases alagrupimängus lõi Serbia vastu  värava, mis jäi ühtlasi tema koondisekarjääri viimaseks väravaks.

## Saavutused
;Corinthians
*Campeonato Brasileiro Série A: 2011
*Campeonato Paulista: 2013
*Copa Libertadores: 2012
*Klubide maailmameistrivõistlused: 2012
;Guangzhou Evergrande
*Chinese Super League: 2015, 2016, 2019
*Chinese FA Cup: 2016
*Chinese FA Super Cup: 2016, 2017
*AFC Meistrite Liiga: 2015
;Barcelona
*La Liga: 2017–18
*Copa del Rey: 2017–18

## Viited

## Välislingid